recursal/SuperWikiNEXT-32B huggingface dataset:
Coordenadas: 42°5′42″N 87°58′51″O﻿ / ﻿42.09500, -87.98083

*Evergreen Avenue*, no centro da cidade de Arlington Heights
Á esquerda, localización de Arlington Heights no condado de Cook; a dereita, a deste condado en Illinois
**Arlington Heights** é unha cidade e municipio dos Estados Unidos, a cabalo dos condados de Cook, e de Lake no estado de Illinois.

Xeografía
---------

É un suburbio de Chicago, atopándose a uns 40 km ao noroeste do centro desta cidade.

O municipio ocupa unha superficie de 43,09 km2.

Segundo o censo de 2019 Arlington Heights contaba cunha poboación de 74 760 habitantes, polo que a súa densidade de poboación, nese ano, era de 1 738,30 Hab./km2.

Historia
--------

A mediados do século XIX a localidade de Arlington Heights estaba principalmente na parte occidental do municipio de Wheeling, con territorios nos concellos adxacentes de Elk Grove e Palatine, nunha zona que orixinalmente destacaba pola ausencia de soutos e árbores. 

A Oficina Xeral de Terras comezou a vender leiras alí en 1835. En 1853, William Dunton, orixinario de Oswego, Nova York, convenceu ao ferrocarril de Illinois e Wisconsin para que fixera unha estación no lugar, e asentou unha cidade chamada Dunton, que recibiu o nome de William Dunton.

En 1850 a zona cambiou en gran medida a súa composición étnica, xa que moitos agricultores alemáns de Saxonia chegaran durante a década de 1840. John Klehm podería servir como exemplo: nun principio foi un cultivador de patacas, abastecendo o mercado de Chicago e, en 1856, comezou cun viveiro de cerdeiras, maceiras e pereiras, para despois cambiar aos abetos, aos arces e aos olmos, e despois ás flores. A finais da década de 1850, a zona fíxose famosa polas súas granxas, que enviaban produtos lácteos e vexetais a Chicago por ferrocarril.

A pequena cidade foi medrando aos poucos, establecéndose nela un ferreiro, unha queixaría, unha ferretaría e un hotel. Denominouse Arlington Heights en 1887, cando a súa poboación era duns 1 000 habitantes. A maioría eran agricultores, pero a eles uníronse outros homes que traballaban en Chicago, xa que Arlington Heights era un suburbio da cidade.

Notas
-----

1. ↑  "Arlington Heights Mayor (Andrew Robinson) Promotes Downtown Revival". *usmayors.org*. Arquivado dende o orixinal o 13 de xaneiro de 2013. Consultado o 14 de novembro de 2021.
2. ↑  "2019 U.S. Gazetteer Files". *United States Census Bureau*. Consultado o 14 de novembro de 2021.
3. ↑  Total Population in Arlington Heights village, Illinois United States Census Bureau. Consultado o 14 de novembro de 2021.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Arlington Heights, Illinois*** |

### Ligazóns externas

* Village of Arlington Heights official website
* Village of Arlington Heights official website (archive)
* Arlington Heights Historical Museum

|  |  |
| --- | --- |
| Control de autoridades | 
* Wd: Q997132
* EBID: ID
* GeoNames: 4883555
* GNIS: 403611
* MusicBrainz: ID

 |
**Pilar Bahamonde y Pardo de Andrade** nada en Ferrol o 15 de outubro de 1865 e finada en Madrid o 28 de febreiro de 1934, foi unha muller galega da burguesía ferrolá, nai do ditador Francisco Franco.

Traxectoria
-----------

O seu pai era Ladislao Bahamonde Ortega (1836-1926), oficial primeiro do Corpo Administrativo da Armada Española e a súa nai era Carmen Pardo de Andrade y Pardo de Andrade (1838-1908). Casou o 24 de maio de 1890 en Ferrol con Nicolás Franco Salgado-Araujo (1856-1942). Tiveron cinco fillos: Nicolás Franco Bahamonde (1891-1977), Francisco Franco Bahamonde (1892-1975), Pilar Franco Bahamonde (1895-1989), Ramón Franco Bahamonde (1896-1938) e María de la Paz Franco Bahamonde (1899-1903).

O seu marido Nicolás era un librepensador e tiña fama de mullereiro, amigo das festas e as partidas de cartas no club de oficiais[]. En 1907 abandonou o fogar familiar. Pilar era conservadora, moralista e católica practicante.

Notas
-----

1. ↑  "Pilar Bahamonde Pardo de Andrade".
2. ↑  "María del Pilar Teresa Dolores Bahamonde y Pardo de Andrade". *geni\_family\_tree* (en inglés). Consultado o 2021-03-29.

|  |  |
| --- | --- |
|  | Wikimedia Commons ten máis contidos multimedia na categoría:  ***Pilar Bahamonde Modificar a ligazón no Wikidata*** |
Coordenadas: 35°43′32″N 139°32′18″L﻿ / ﻿35.725611111111, 139.53825

**Nishitōkyō-shi - 西東京市**  
| 

|  |
| --- |
|  |
| Bandeira |

 |
| Mapa |
|  |
| Localización de Nishitōkyō na prefectura de Toquio. |
|  |
| Localización da prefectura de Toquio no Xapón. |
| Información |
| País |  Xapón |
| Illa | Honshū |
| Rexión | Rexión de Kantō |
| Prefectura | Prefectura de Toquio |
| Superficie | 15,85 km2 |
| Poboación | 194.878 (2009) |
| Densidade | 12.300 h/km² |
| Alcalde | Kōji Sakaguchi |

|  |  |
| --- | --- |
|  | Este artigo amosa escritos xaponeses. Sen o soporte axeitado, o texto pode mostrar símbolos sen sentido, coma caixas, marcas e outros. |

**Nishitōkyō** (西東京市, にしとうきょうし, *Nishitōkyō-shi*) é un concello da prefectura de Toquio no Xapón. Está situado no centro-sur da rexión de Kantō e no centro da prefectura, na área de Tama, na parte leste da illa de Honshū. A súa superficie é de 15,85 km², a poboación é de 194.878 habitantes (2009) e ten unha densidade de poboación de 12.300 h/km².

O concello de Nishitōkyō limita cos concellos de Higashikurume, Kodaira, Koganei, Musashino e co barrio de Nerima (que son da prefectura de Toquio); e co concello de Niiza (que é da prefectura de Saitama).

Historia
--------

A cidade de Nishitōkyō foi fundada pola fusión dos concellos das cidades de *Tanashi* e *Hōya* no ano 2001.

Véxase tamén
------------

### Ligazóns externas

* Sitio web oficial da cidade de Nishitōkyō *(en xaponés)*.
* Sitio web oficial da cidade de Nishitōkyō *(en inglés)*.

|  |  |
| --- | --- |
| Control de autoridades | 
* Wd: Q242882
* WorldCat
* VIAF: 251838128
* GeoNames: 8304376
* GeoNLP: dIxMBO
* GND: 10193058-6
* MusicBrainz: ID
* NDL: 00857251
* OpenCorporates: 1000020132292

 |
Coordenadas: 55°56′55″N 4°32′50″O﻿ / ﻿55.94861, -4.54722

**Dumbarton** (en gaélico escocés: *Dùn Breatainn*) é unha localidade e burgo de Escocia, situado na beira norte do río Clyde na desembocadura do seu afluente o río Leven no estuario ou fiorde de Clyde. Dumbarton é a capital administrativa do concello de West Dunbartonshire. En 2011, a vila tiña unha poboación de 19 969 habitantes, e a área metropolitana xunto con Alexandria, Bonhill e Renton, unha poboación estimada de 44 690 habitantes.

Dumbarton foi a capital do antigo Reino de Strathclyde, e máis tarde a capital do condado de Dumbartonshire. O nome provén do gaélico escocés *Dùn Breatainn* que significa «fortaleza dos británicos». O castelo de Dumbarton está asentado na parte superior da Dumbarton Rock, que domina a zona. A cidade foi burgo real entre 1222 e 1975.

A economía de Dumbarton emerxeu no século XIX ó converterse en centro de produción naval, de vidro e de whisky. Porén, estas industrias co paso do tempo diminuíron ou desapareceron totalmente, e hoxe en día practicamente funciona como unha cidade dormitorio de Glasgow, ó estar situada a 21 quilómetros da mesma. A cidade ten equipo propio de fútbol, o Dumbarton FC.

Notas
-----

1. ↑  "General Register Office for Scotland - Statistics - Publications and Data". Arquivado dende o orixinal o 30 de setembro de 2008. Consultado o 24 de xuño de 2018.
2. ↑  "Groome Gazetteer entry for DUMBARTON".
3. ↑  "Vision de Gran Bretaña". Arquivado dende o orixinal o 30 de marzo de 2009. Consultado o 24 de xuño de 2018.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Dumbarton Modificar a ligazón no Wikidata*** |

### Ligazóns externas

* Dumbarton: Riverside Parish Church con páxina de Facebook

|  |  |
| --- | --- |
| Control de autoridades | 
* Wd: Q34779
* WorldCat
* VIAF: 123193457
* EBID: ID
* GeoNames: 2650802
* LCCN: n83128478
* MusicBrainz: ID
* NKC: ge1091077
* WOEID: 18612

 |
A Provincia de Temotu nas Illas Salomón
**Temotu** (ou **Te Motu**, literalmente "a illa" en polinesio) é a provincia máis oriental das Illas Salomón. A provincia era antigamente coñecida como Provincia das Illas Santa Cruz. Consta, esencialmente, de dúas cadeas de illas que van paralelas entre si dende o noroeste ata o sueste. Ten unha superficie de 895 km² e 18.912 habitantes (1999).

Divisións administrativas
-------------------------

A provincia de Temotu está subdividida nos seguintes barrios:

**Provincia de Temotu (poboación 21.362)**

* Illas de Coral
	+ Illas Polinesias Exteriores (353)
	+ Fenualoa (1,305)
	+ Nipua/Nopoli (880)
	+ Lipe/Temua (796)
	+ Manuopo (1,030)
	+ Nenumpo (1,163)
* Illas Santa Cruz
	+ Graciosa Bay (1,264)
	+ North East Santa Cruz (1,843)
	+ Nanggu/Lord Howe (1,863)
	+ Nea/Noole (1,770)
	+ Nevenema (947)
	+ Luva Station (2,335)
	+ Neo (1,558)
* illas e grupos illados
	+ Illas Duff (509)
	+ Utupua (1,168)
	+ Vanikoro (1,293)
	+ Tikopia (1,285)

Illas
-----

As illas ou grupos de illas que compoñen a provincia son:

* Anuta
* Illas Duff (incluída Taumako)
* Fatutaka
* Malo
* Illas de Coral (incluídas Fenualoa, Lomlom, Makalom, Matema, Nalongo w Nupani, Nifiloli, Nukapu, Patteson Shoal, Illa Pigeon e Pileni)
* Illas Santa Cruz (incluída a grande illa de Nendo)
* Tikopia
* Tinakula
* Utupua
* Vanikoro (incluída Banie e Teanu)

A capital provincial é Lata, situada en Nendö, a máis grande e importante das illas Santa Cruz.

Poboación
---------

Tepukei (canoa estabilizadora oceánicos) das Illas Santa Cruz, exposto no Museo Etnolóxico de Berlín.
A poboación de 21.362 (2009) é bastante diversa para a pequena superficie terrestre que abarca. Os habitantes da illa Santa Cruz son predominantemente melanesios, aínda que existen tres grupos de nativos papuanos nas illas Santa Cruz e Reef, mentres que os habitantes de Tikopia, Anuta, illas Duff e algúns das illas Reef son  polinesios.

Idiomas
-------

A provincia deu o seu nome ás *Linguas Temotu*, un supuesto subgrupo lingüístico dentro da familia máis ampla de linguas Oceánicas.

As linguas que se falan na provincia inclúen as nove linguas propiamente ditas *Temotu*, ademais de dúas linguas Polinesia atípica: Vaeakau-Taumako e Tikopia .

Notas
-----

Referencias

1. ↑  "Copia arquivada". Arquivado dende o orixinal o 25 de outubro de 2015. Consultado o 23 de setembro de 2011.
2. ↑  Report on 2009 population & housing census Arquivado 16 de decembro de 2011 en Wayback Machine. for the Solomon Islands.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Temotu*** |

### Ligazóns externas

* Solomon Islands Photogallery of Temotu Province. Includes a map.

|  |  |
| --- | --- |
| Control de autoridades | 
* Wd: Q936088
* GeoNames: 2178472
* OSM: 2536265
* TGN: 7594963

 |
Coordenadas: 52°16′N 20°20′L﻿ / ﻿52.267, -20.333

**Żelazowa Wola** é unha vila do concello rural de Sochaczew, no condado de Sochaczew, Polonia. A vila é célebre por ser o lugar de nacemento de dous famosos músicos clásicos: o violinista Henryk Szeryng e o pianista e compositor Frédéric Chopin. A pintoresca paisaxe mazoviana, arrodeada por outeiros, así como as cancións folclóricas de Łowicz oídas por Chopin na súa nenez, inspirárono a compoñer varias das súas obras.

Monumento a Frédéric Chopin, por Józef Gosławski.
Un museo adicado a Chopin está situado no anexo preservado da herdade da familia Chopin, rodeado por un parque. No verán, concertos con música de Chopin son ofrecidos por músicos de tódalas partes do mundo.

Véxase tamén
------------

### Ligazóns externas

* Páxina oficial Arquivado 11 de decembro de 2014 en Wayback Machine.

|  |  |
| --- | --- |
| Control de autoridades | 
* Wd: Q393087
* WorldCat
* VIAF: 125564620
* GeoNames: 753401
* GOV: ELAOLAKO02DG
* LCCN: n85330547
* MusicBrainz: ID
* NKC: ge644191

 |
**Enrique Cabaleiro González**, nado en Tui, é un avogado e político galego do PSdeG-PSOE.

Traxectoria
-----------

Licenciado en Dereito. É funcionario de prisións. Foi concelleiro de medio ambiente en Salceda de Caselas polo PSdeG de 2007 a 2011. Nas eleccións municipais de 2011 encabezou a candidatura socialista en Tui e logrou 2 concelleiros. Nas eleccións municipais de 2015 encabezou de novo a candidatura do PSdeG-PSOE á alcaldía de Tui, logrou 3 concelleiros e foi elixido alcalde co apoio de Alternativa Tudense, Son de Tui, BNG, Converxencia 21 e Alternativa Popular de Tui 
. En outubro de 2017 foi desaloxado da alcaldía por Carlos Vázquez Padín (C 21) logo dunha moción de censura, cos votos do PP, Alternativa Popular de Tui e Cidadáns Tudenses. Nas eleccións municipais de 2019 recuperou a alcaldía ó quedarse o PSdeG a tan só 1 voto de conseguila maioría absoluta, a cal incluso nun principio se lle outorgou

|  |  |  |
| --- | --- | --- |
| Predecesor:**Moisés Rodríguez Pérez** |  **Alcalde de Tui** 2015 - 2017 | Sucesor:**Carlos Vázquez Padín** |
| Predecesor:**Carlos Vázquez Padín** |  **Alcalde de Tui** 2019 - actualidade | Sucesor:**no cargo** |

Notas
-----

1. ↑  El socialista Enrique Cabaleiro, alcalde de la historia de Tui con más votos de otros grupos
2. ↑  "Vázquez Padín é o novo alcalde de Tui despois de que prosperara a moción de censura". Arquivado dende o orixinal o 19 de outubro de 2017. Consultado o 18 de outubro de 2017.
3. ↑  El PSOE de Tui pierde la mayoría absoluta por un voto validado al PP que el domingo se contabilizó nulo. Faro de Vigo, 30/05/2019.
4. ↑  Cabaleiro regresa a la Alcaldía de Tui 19 meses después. Atlántico Diario, 16/06/2019.

Véxase tamén
------------

### Outros artigos

* Eleccións municipais en Tui

### Ligazóns externas

* Entrevista en *Faro de Vigo*
Coordenadas: 46°04′07″N 11°07′07″L﻿ / ﻿46.06861, -11.11861

Catedral de Trento escenario do concilio tridentino.
**Trento** (en italiano *Trento*, en alemán *Trient*, en latín *Tridentum*) é unha cidade situada na rexión italiana de Trentino-Alto Adige ou Trentino-Südtirol. É a capital da rexión e da provincia autónoma de Trento. Trento foi territorio austríaco cando Benito Mussolini entrou a traballar nun xornal da cidade en 1908.

Características
---------------

A poboación da cidade no 2001 era de 104.946 habitantes. A poboación vive nunha provincia que é completamente montañosa. A provincia comprende 6.207 km² e unha poboación de 477.017 (2001).

Está comunicado pola autoestrada A22-E45 cara a Verona e a Bolzano, Innsbruck e Múnic. Está atravesada pola vía de ferrocarril que une Italia con Alemaña.

Orixinariamente unha cidade celta conquistada despois polos romanos, Trento volveuse famosa co Concilio de Trento (1545-1563), co que se apoiou á Contra-Reforma. O adxectivo **tridentino** literalmente significa pertencente a Trento, pero debido ao Consello Tridentino, pódese referir tamén a este específico evento.

O río Fersina, afluente do río Adigio, pasa próximo a Trento.

|  |  |
| --- | --- |
| Control de autoridades | 
* Wd: Q3376
* WorldCat
* VIAF: 147071560
* BNF: 11957722t
* EBID: ID
* GEC: 0067343
* GeoNames: 6541469
* GND: 4078405-8
* HDS: 006645
* LCCN: n79100752
* MusicBrainz: ID
* NKC: ge134547
* OSM: 46663
* Treccani: trento
* WOEID: 12676608

 |
**OpenSkies** é unha aeroliña transatlántica propiedade de International Airlines Group (IAG), operando baixo a marca Level. A súa sede atópase en Rungis, preto de París.

A aeroliña naceu como unha marca de BA European Limited en xuño de 2008 pero en abril de 2009 o nome foi transferido a Elysair (que operara como L'Avion). A compañía era unha aeroliña de servizos plenos e ofrecía cabinas con tres clases nos seus avións, operando entre o aeroporto de París-Orly en Francia a Newark e Nova York.

OpenSkies cesou as operacións baixo a súa propia marca no verán de 2018 para operar para a nova subsidiaria de baixo custo de IAG Level.

Frota
-----

En setembro de 2018 a frota de OpenSkies, que opera baixo a marca Level, está formada polos seguintes avións:


Frota de OpenSkies| Avión | En servizo | Pedidos | Pasaxeiros | Notas |
| --- | --- | --- | --- | --- |
| W | Y | Total |
| Airbus A330-200 | 2 | — | 21 | 293 | 314 | Operados por Level |
| Total | 2 | — |  |

Notas
-----

1. ↑  "IAG - International Airlines Group - News Release". *www.iairgroup.com*. Arquivado dende o orixinal o 17 de febreiro de 2019. Consultado o 2018-12-02.
2. ↑  "Global Airline Guide 2017 (Part One)". *Airliner World* (Outubro de 2017): 14.  `|data-acceso=` require `|url=` (Axuda)

Véxase tamén
------------

### Ligazóns externas

* Páxina web da aeroliña
Lago glaciar en Aigüestortes
O **Parque nacional de Aigüestortes i Estany de Sant Maurici** foi creado en1996 e é o único parque nacional español situado na comunidade autónoma de Cataluña.

Está situado na parte central dos Pireneos repartido entre catro comarcas pirenaicas: a Alta Ribagorça, o Pallars Sobirà, o Pallars Jussà e o Val de Arán, na provincia de Lleida, abarcando, no seu parte central, territorio dos termos municipais de Espot e La Vall de Boí.

Presenta dúas áreas: a oriental, de clima continental e regada polos afluentes do Noguera Pallaresa, que alimentan o lago de Sant Maurici, e a occidental (Aigüestortes), de clima atlántico de alta montaña e bañada polos tributarios do Noguera Ribagorzana.

A xeografía do parque é de alta montaña porque gran parte do territorio excede os 1.000 msnm, con picos que superan os 3.000 msnm. Abundan os lagos de orixe glaciar cuaternario. Destacan, entre todos, dous vales: ao oeste o val do río San Nicolás, cos seus característicos prados e meandros dos que provén o nome de "*Aigüestortes*" (augas tortuosas). Ao leste o val de río Escrita co lago de Sant Maurici.

O parque ten un gran valor biolóxico. Os grandes desniveis que presenta orixinan os diferentes ecosistemas: prados, cultivos e bosques caducifolios nas cotas máis baixas, bosques de folla perenne nas cotas medias, e prados e rocas de alta montaña nas cotas máis altas. Dado que desde hai anos foi un espazo protexido e o seu acceso relativamente inaccesible, preservou a flora e a fauna nun estado bastante salvaxe. A pesar de todo, a pegada do home é inevitable e o parque aínda está explotado polo gando, o turismo e as centrais hidroeléctricas.

Véxase tamén
------------

### Ligazóns externas

|  |  |
| --- | --- |
|  | Commons ten máis contidos multimedia sobre:  ***Parque nacional de Aigüestortes y Estany de Sant Maurici*** |

* Web oficial do Parque Nacional do Ministerio de Medio Ambiente *(en castelán)*

| * v
* c
* e
Parques nacionais de España |
| --- |
| 
* Aigüestortes i Estany de Sant Maurici
* Arquipélago de Cabrera
* Cabañeros
* Caldera de Taburiente
* Doñana
* Garajonay
* Illas Atlánticas de Galicia
* Monfragüe
* Ordesa e Monte Perdido
* Picos de Europa
* Serra de Guadarrama
* Serra Nevada
* Tablas de Daimiel
* Teide
* Timanfaya

 |

|  |  |
| --- | --- |
| Control de autoridades | 
* Wd: Q1470066
* WorldCat
* VIAF: 315521857
* CDDA: ES0000022
* GEC: 0001339
* GeoNames: 3130780
* GND: 4477612-3
* LCCN: sh98003838
* Natura 2000: ES0000022
* OSM: 6014846
* SUDOC: 068663366
* WDPA: 196014

 |
**Ureshino-shi - 嬉野市**  
| 

|  |
| --- |
|  |
|  |

 |
| Mapa |
|  |
| Localización de Ureshino na prefectura de Saga |
|  |
| Localización da prefectura de Saga no Xapón |
| Información |
| País |  Xapón |
| Illa | Illa de Kyūshū |
| Rexión | Rexión de Kyūshū |
| Prefectura | Prefectura de Saga |
| Superficie | 126,51 km2 |
| Poboación | 29.135 (2009) |
| Densidade | 230 h/km² |
| Alcalde |  |

**Ureshino** (嬉野市, うれしのし, *Ureshino-shi*) é un concello da prefectura de Saga no Xapón. Está situado ao noroeste da rexión de Kyūshū e ao sur da prefectura, na illa de Kyūshū. A súa superficie é de 126,51 km² e a poboación de 29.135 habitantes (2009) e ten unha densidade de poboación de 230 h/km².

O concello de Ureshino limita cos concellos de Takeo, de Shiroishi, de Kashima (son da prefectura de Saga); de Hasami, de Kawatana, de Higashisonogi e de Ōmura (son da prefectura de Nagasaki).

Historia
--------

A cidade de Ureshino foi fundado pola fusión dos concellos da vila de *Shiota* e da vila de *Ureshino* do distrito de Fujitsu no ano 2006.

Véxase tamén
------------

* Lista de concellos do Xapón

### Ligazóns externas

* Sitio oficial da cidade de Ureshino *(en xaponés)*

|  |  |
| --- | --- |
| Control de autoridades | 
* Wd: Q634130
* WorldCat
* VIAF: 258271164
* GeoNames: 1849183
* GeoNLP: 1iOv2z
* MusicBrainz: ID
* NDL: 01133616
* OpenCorporates: 9000020412091

 |
**Pink Mountaintops** é unha banda canadense de rock alternativo formada en Vancouver en 2003 e liderada por Stephen McBean, único membro constante. O grupo naceu como un proxecto en solitario de McBean, pero funciona como un proxecto colaborativo no que participan outros moitos músicos.

O primeiro álbum do grupo, *Pink Mountaintops*, foi lanzado en 2004 polo selo Jagjaguwar e conta con Amber Webber e Joshua Wells. Os seus temas van dende o country alternativo ata o indie rock. O seu segundo traballo, *Axis of Evol*, apareceu en 2006.

O seu terceiro disco, Outside Love, incluiu colaboracións de membros doutras bandas, como Godspeed You! Black Emperor e Jackie O Motherfucker. O cuarto álbum de estudio de Pink Mountaintop, *Get Back*, foi lanzado en 2014. Entre os músicos que colaboraron atópanse Annie Hardy, Greg Foremann, e Rob Barbato. O disco foi gravados nos Ánxeles e producido por Joe Cardamone.

O seu derradeiro álbum ata a data, *Peacock Pools*, foi editado en 2022 polo selo ATO Records, desta vez coa axuda de músicos de bandas como Destroyer, Ty Segall, Black Mountain, Melvins ou Redd Kross.

Discografía
-----------

### Álbums

| Álbum | Ano | Selo |
| --- | --- | --- |
| *Pink Mountaintops* | 2004 | Jagjaguwar |
| *Axis of Evol* | 2006 | Jagjaguwar |
| *Outside Love* | 2009 | Jagjaguwar |
| *Get Back* | 2014 | Jagjaguwar |
| *Peacock Pools* | 2022 | ATO Records |

Notas
-----

1. ↑  "The Pink Mountaintops Songs, Albums, Reviews, Bio & More". *AllMusic* (en inglés). Consultado o 2023-12-11.
2. 1 2  "Pink Mountaintops: Outside Love". *Pitchfork* (en inglés). Consultado o 2023-12-11.
3. ↑  "Pink Mountaintops - The Pink Mountaintops". *exclaim!*. Consultado o 11/12/23.
4. ↑  "Pink Mountaintops - Get Back". *exclaim!*. Consultado o 11/12/23.
5. ↑  "Pink Mountaintops Announce New Album Peacock Pools, Share Video for New Song". *Pitchfork* (en inglés). 2022-02-16. Consultado o 2023-12-11.

Véxase tamén
------------

### Ligazóns externas

* Páxina da banda
Coordenadas: 35°44′18″N 139°19′37″L﻿ / ﻿35.738472222222, 139.32694444444

**Fussa-shi - 福生市**  
| 

|  |
| --- |
|  |
|  |

 |
| Mapa |
|  |
| Localización de Fussa na prefectura de Toquio. |
|  |
| Localización da prefectura de Toquio no Xapón. |
| Información |
| País |  Xapón |
| Illa | Honshū |
| Rexión | Rexión de Kantō |
| Prefectura | Prefectura de Toquio |
| Superficie | 10,24 km2 |
| Poboación | 60.190 (2009) |
| Densidade | 5.880 h/km² |
| Alcalde | Ikuo Katō |

|  |  |
| --- | --- |
|  | Este artigo amosa escritos xaponeses. Sen o soporte axeitado, o texto pode mostrar símbolos sen sentido, coma caixas, marcas e outros. |

**Fussa** (福生市, ふっさし, *Fussa-shi*) é un concello da prefectura de Toquio no Xapón. Está situado no centro-sur da rexión de Kantō e no centro da prefectura, na área de Tama, na parte leste da illa de Honshū. A súa superficie é de 10,24 km², a poboación é de 60.190 habitantes (2009) e ten unha densidade de poboación de 5.880 h/km².

O concello de Fussa limita cos concellos de Hamura, Akiruno, Hachiōji, Akishima, Tachikawa, Musashimurayama e Mizuho.

Base militar dos Estados Unidos
-------------------------------

Unha terza parte do territorio da cidade de Fussa ocúpaa a Base Aérea de Yokota das Forzas Armadas dos Estados Unidos.

Véxase tamén
------------

### Ligazóns externas

* Sitio web oficial da cidade de Fussa *(en xaponés)*.

|  |  |
| --- | --- |
| Control de autoridades | 
* Wd: Q317813
* WorldCat
* VIAF: 125496934
* GeoNames: 1863780
* GeoNLP: qqK4Nh
* LCCN: n81039592
* MusicBrainz: ID
* NDL: 00283874
* OpenCorporates: 8000020132187

 |
**Comodoro Rivadavia** (moitas veces denominada simplemente **Comodoro**) é a cidade máis poboada da provincia do Chubut e a cabeceira do departamento Escalante; está situada no centro leste da Patagonia (Arxentina), no centro da zona hidrocarburífera do golfo San Jorge, que foi o motor do crecemento desta cidade.

Comodoro Rivadavia é un concentrador comercial e de transporte da rexión e é un importante punto de exportación de petróleo. Un gasoduto conecta a Comodoro Rivadavia con Bos Aires, desde 1960. Fundada en 1901, prosperou dende 1907, cando as perforacions en procura de auga atoparon petróleo. Entre 1946 e 1957 foi capital da Zona Militar de Comodoro Rivadavia, que comprendería o actual sur de Chubut e norte da provincia de Santa Cruz.

Ten unha poboación de 135.632 habitantes.

|  |  |
| --- | --- |
| Control de autoridades | 
* Wd: Q221921
* WorldCat
* VIAF: 125513859
* BRE: 2086202
* EBID: ID
* GEC: 0449704
* GeoNames: 3860443
* GND: 4841940-0
* LCCN: n82116559
* MusicBrainz: ID
* WOEID: 466874

 |
Coordenadas: 27°27′5″S 58°59′12″O﻿ / ﻿-27.45139, -58.98667

**Resistencia** é unha cidade da Arxentina, capital e cidade máis poboada da Provincia do Chaco, ademais do seu principal centro cultural e económico. Abarca a área metropolitana, coñecida como Gran Resistencia, que en 2001 alcanzaba os 350 mil habitantes.

Está situada ao sueste da provincia e na parte nordeste do departamento San Fernando, do cal é capital. A proximidade coa cidade de Corrientes permite a integración de ambas cidades en forma de conurbano, o que as converte nun importante centro metropolitano do Nordeste arxentino (NEA). Na rexión NEA destaca como un nó de comunicacións.

A nivel nacional é recoñecida como *Capital Nacional das Esculturas*, pola presenza de numerosas obras escultóricas nas rúas da cidade que a converten nun museo a ceo aberto.

A municipalidade de Resistencia é o órgano encargado de rexer a urbe e as zonas rurais da mesma. Esta extensión avanza polo departamento San Fernando cara ao norte e sur da cidade, quedando algunhas poboacións da ruta Provincial Nº 13 baixo a xurisdición da mesma. A principal actividade económica é a administración pública, o comercio e os *call center*.

Xeograficamente é atravesada polo río Negro, e conta cunha gran cantidade de lagoas; o seu clima é semitropical semiestépico.

Foi fundada en 1878 sobre a base dun asentamento forestal, ao que se sumou un continxente de inmigrantes friulianos que formaron a primeira colonia agrícola do Chaco, e que permitiría logo a colonización do resto do territorio.

Véxase tamén
------------

### Ligazóns externas

|  |  |
| --- | --- |
|  | Wikimedia Commons ten máis contidos multimedia na categoría:  ***Resistencia*** |

* Municipalidade de Resistencia Sitio oficial
* Bienal Internacional de Esculturas, Resistencia, Provincia do Chaco Sitio oficial da Bienal de Esculturas, Arxentina
* Coordenadas xeográficas e imaxes satélite
* Gran Resistencia en maps.google.com
* Complejo Cultural Provincial Guido Miranda Sitio oficial do Complejo Cultural Guido Miranda
* Casa de las Culturas Blog oficial de La Casa de las Culturas, Resistencia, Arxentina
* Centro Cultural Alternativo (CECUAL) Blog oficial do CECUAL

|  |  |
| --- | --- |
| Control de autoridades | 
* Wd: Q44206
* WorldCat
* VIAF: 157112904
* BNF: 16011881g
* EBID: ID
* GeoNames: 3429577
* GND: 4341944-6
* LCCN: n81027851
* MusicBrainz: ID

 |
**San Juan** é unha cidade da Arxentina, capital da provincia homónima. Está situada no centro norte do Val do Tulum e a unha altitude de 650 msnm. É o centro administrativo e comercial do aglomerado urbano do Gran San Juan, que, para o ano 2010, contaba cun total de 471.389 habitantes e está situado entre os dez maiores aglomerados do país.

Foi fundada o 13 de xuño de 1562 polo conquistador español Juan Jufré baixo o nome de *San Juan de la Frontera*, a través do mandato da antiga Capitanía Xeneral de Chile. A finais de 1593, Luis Jufré traslada a cidade á súa localización actual.

A súa fisonomía urbana está caracterizada por unha arquitectura contemporánea, onde destacan amplas rúas, avenidas e vereas excelentemente trazadas cunha espléndida e frondosa vexetación de árbores de distintas especies irrigadas mediante canles, sendo o motivo polo cal se coñece co sobrenome de *"cidade oasis"*, xa que a arrodea un espazo árido. Aspecto que nace tras a destrución masiva provocada polo terremoto de 1944.

É cidade natal de Domingo Faustino Sarmiento, quen foi un destacado político, escritor, docente, e Presidente da República Arxentina, recoñecido pola súa incansable loita na educación pública arxentina.

Conta cunha importante infraestrutura de aloxamento e transporte, e nas proximidades destacan atractivos como Encoro e dique Ullum, a Quebrada de Zonda, termas, museos e é punto de partida para a Rutas do viño de San Juan.

Esta cidade foi, para agosto de 2010, sede do XXXIX Cumio de Mercosur. Tamén para setembro de 2011 foi elixida sede do Campionato mundial de hóckey sobre patíns

Notas
-----

1. ↑  San Juan será sede de la próxima reunión Cumbre del Mercosur
2. ↑  Confirmado oficialmente, el Mundial es en San Juan

|  |  |
| --- | --- |
| Control de autoridades | 
* Wd: Q44241
* WorldCat
* VIAF: 133684359
* BNF: 119722381
* EBID: ID
* GEC: 0058735
* GeoNames: 3837213
* GND: 4105286-9
* LCCN: n80050288
* MusicBrainz: ID

 |

---

|  |  |
| --- | --- |
|  |  *Este artigo sobre xeografía é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---
Porto de Massaua.
**Massaua** (ምጽዋዕ en tigriña; مصوع en árabe), é unha cidade de Eritrea, capital do distrito homónimo, na rexión de Semenawi Keyih Bahri (Costa Norte do Mar Vermello).

É o principal porto de Eritrea e está xeralmente considerada como a segunda cidade por importancia do país, despois da capital, Asmara.

Foi a capital da Eritrea italiana de 1890 a 1897.

Xurdida de dúas illas, *Massaua* e *Taulud*, está unida a terra firme por dúas presas.

A poucas millas de distacia das illas do porto de Massaua encóntrase a illa Dahlak caracterizada por un ambiente natural virxe; está o suficientemente cerca como para chegar a ela facilmente cos *sambuquis* (antigos barcos de pesca locais).

A cidade tiña 39 758 habitantes segundo o censo de 2007.

Localización: as rexións de Eritrea
-----------------------------------

Mapa das rexións de Eritrea.
Eritrea está dividida en seis rexións administrativas, subdivididas á súa vez en provincias e entidades locais. As seis rexiónes son as seguintes:

1. Anseba
2. Maakel (Centro)
3. Gash-Barka
4. Semenawi Keyih Bahri (Costa Norte do Mar Vermello)
5. Debub (El Sur)
6. Debubawi Keyih Bahri (Costa Sur do Mar Vermello)

No mapa, na rexión *Semenawi Keyih Bahri* (Costa Norte do Mar Vermello), pódese ver o arquipélago das illas Dahlak.

Xeografía
---------

* Temperatura media: 29,5 °C (máxima 46.5 °C)
* Precipitacións anuais: menos de 200 mm (novembro-febreiro)
* Solo: dunas de aena, dunas de coral e evaporitas (solo permeábel)
* Nivel freático: 5–13 m

Actividades económicas
----------------------

* Porto
* Salinas
* Fábrica de cemento
* Canteiras
* Fontes de enerxía: electricidade, madeira e carbón
* Actividades agrícolas: millo, sorgo, millo miúdo, sandía, tomate.

Notas
-----

1. 1 2  Massawa *(en inglés)*.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Massaua Modificar a ligazón no Wikidata*** |

|  |  |
| --- | --- |
| Control de autoridades | 
* Wd: Q275635
* WorldCat
* VIAF: 3693150085878815060007
* BNF: 150361277
* BRE: 2190942
* EBID: ID
* GeoNames: 330546
* GND: 4575042-7
* MusicBrainz: ID
* WOEID: 1312462

 |
**Nakatsugawa-shi - 中津川市**  
| 

|  |
| --- |
|  |
|  |

 |
| Mapa |
|  |
| Localización de Nakatsugawa na prefectura de Gifu. |
|  |
| Localización da prefectura de Gifu no Xapón. |
| Información |
| País |  Xapón |
| Illa | Honshū |
| Rexión | Rexión de Chūbu, Rexión de Tōkai |
| Prefectura | Prefectura de Gifu |
| Superficie | 676,38 km2 |
| Poboación | 82.317 (2009) |
| Densidade | 122 h/km² |
| Alcalde |  |

**Nakatsugawa** (中津川市, なかつがわし, *Nakatsugawa-shi*) é un concello da prefectura de Gifu no Xapón. Está situado ao centro da rexión de Chūbu e da rexión de Tōkai, e ao sur da prefectura, na zona da provincia histórica de Mino, no centro da illa de Honshū. A súa superficie é de 676,38 km², a poboación de 82.317 habitantes (2009) e ten unha densidade de poboación de 122 h/km².

O concello de Nakatsugawa limita cos concellos de Ena, Shirakawa, Higashishirakawa, Gero (que son da prefectura de Gifu); Ōtaki, Ōkuwa, Minamikiso, Achi e Hiraya (que son da prefectura de Nagano).

|  |  |
| --- | --- |
| Control de autoridades | 
* Wd: Q844052
* WorldCat
* VIAF: 255082282
* GeoNames: 1855753
* GeoNLP: FkKTfs
* GND: 7614307-7
* MusicBrainz: ID
* NDL: 00292883
* OpenCorporates: 4000020212067

 |
**Bandar Lampung** é unha cidade de Indonesia e capital da provincia indonesia de Lampung, na illa e rexión de Sumatra. Foi fundada baixo o nome de Tanjungkarang-Telukbetung, os dous poboados que formaron a cidade. No ano 1986 rebautizouse co nome Kota Bandar Lampung (Cidade de Bandar Lampung). É a principal entrada á illa de Sumatra para xente procedente da illa de Xava. Especialmente antes da construción do importante porto na cidade de Bakauheni, ao sur de Bandar Lampung. A cidade conta co Aeroporto Radin Inten II no noroeste, que é un aeroporto nacional con voos cara a Iacarta.

Rúa "Ikan Hiu"

Transporte
----------

### Aire

O Aeroporto Radin Inten II (TGK) é o principal aerodromo da cidade. Situado nas aforas, pódese acceder mediante minibuses e autobuses do transporte público. 

Aeroporto Radin Inten II
### Transporte pola estrada

Bandar Lampung ten varias opcións alternativas para o transporte. Unha delas é o minibús Angkot (abreviatura de Angkutan Kota, traducido literalmente por Transporte de cidade). Serven varias liñas, operados privadamente e baratos. Polo xeral, un minibús Angkot cobre a área entre Tanjung Karang (centro de Bandar Lampung) e o sector urbano. Un Angkot cobre estas liñas:

* Tanjung Karang - Garuntang
* Tanjung Karang - Teluk Betung
* Tanjung Karang - Rajabasa
* Tanjung Karang - Sukarame
* Tanjung Karang - Langkapura

e moitos máis.

En outubro de 2011, a oficina de transporte de Bandar Lampung anunciou dúas liñas de Autobús de tránsito rápido.

Educación
---------

Universidade "Bandar Lampung"
No ano 2009, *Bandar Lampung* tiña unha taxa de alfabetización do 94,3%, mais comparado co ano 2005, que tiña unha taxa de alfabetización do 93,5%. Así e todo, a taxa de participación na escola secundaria seguiu descendendo de 69,2% (2007) ao 61,4% (2009).

Universidade "Malahayati"
En *Bandar Lampung* hai notables universidades e institutos como SMP Negeri 2 Bandar Lampung (público), SMA Negeri 9 Bandar Lampung (público), SMA Negeri 2 Bandar Lampung (público), SMA Fransiskus Bandar Lampung (privado), Universidade Lampung (público, coñecido localmente como Unila), Bandar Lampung University (privado, coñecida localmente como UBL) e Malahayati University (privado). En marzo de 2011, a Unila tiña 70 866 alumnos.

Cidades irmandadas
------------------

* Pekanbaru, Indonesia
* Malaisia  Ipoh, Malaisia
* Croacia Split, Croacia

|  |  |
| --- | --- |
| Control de autoridades | 
* Wd: Q8156
* WorldCat
* VIAF: 142018328
* EBID: ID
* GeoNames: 1624917
* LCCN: n89214068
* MusicBrainz: ID
* TGN: 1078717

 |
**Bagheria** (*Bagarìa*, en siciliano) é un concello italiano da provincia de Palermo, na rexión de Sicilia. Localízase a 13 km de Palermo a 85 m sobre o nivel do mar. Ten 50 321 habitantes.  

No século XIX a cidade estivo de moda entre a aristocracia italiana e nela construíron numerosas mansións

Historia
--------

Arredor dunha torre construída no século XV, xorden as primeiras vivendas, pero o verdadeiro desenvolvemento de Bagharia débese a Giuseppe Branciforti, conte de Raccuja, que construíu a Vila Butera en 1658.

Véxase tamén
------------

### Ligazóns externas

* Sitio oficial do concello *(en italiano)*

|  |  |
| --- | --- |
|  | Wikimedia Commons ten máis contidos multimedia na categoría:  ***Bagheria*** |

|  |  |
| --- | --- |
| Control de autoridades | 
* Wd: Q27000
* WorldCat
* VIAF: 156047242
* BNF: 13878780r
* EBID: ID
* GEC: 0006698
* GeoNames: 6537735
* GND: 4080239-5
* MusicBrainz: ID
* NKC: ge1153715
* OSM: 39531

 |

---

|  |  |
| --- | --- |
| Este artigo tan só é un bosquexo |  *Este artigo sobre xeografía é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---
**Corleone** (en siciliano: *Curliùni*) é unha vila de preto de 11.000 habitantes situada na Cidade Metropolitana de Palermo, en Sicilia, Italia. É coñecida mundialmente por ser o lugar de nacemento de varios personaxes ficticios da novela de Mario Puzo *The Godfather*, entre eles o protagonista Vito Andolini Corleone.

Foi capital dun dos distritos do Reino das Dúas Sicilias. A súa importancia histórica débese a súa posición estratéxica, a medio camiño da vella estrada que liga Palermo e Agrigento, e á súa produción agrícola, sendo un dos principais produtores de trigo da illa.

Crime
-----

A localidade é coñecida por ser a vila natal dalgúns dos xefes de Cosa Nostra, como Michele Navarra, Luciano Leggio, Leoluca Bagarella, Salvatore Riina ou Bernardo Provenzano. Isto inspirou ao novelista Mario Puzo a ambientar nesta vila parte da súa novela *The Godfather*, adaptada ao cine por Francis Ford Coppola.

O crime organizado dominou á localidade durante décadas, e só recentemente algúns segmentos da poboación protestaron contra a súa influencia. Dende a década de 1990 véñense desenvolvendo moitas campañas de sensibilización e de educación por parte de asociacións de voluntariado sen fins lucrativos.

O 10 de agosto de 2016, o Goberno italiano ordenou disolver o Executivo Municipal polos seus nexos coa Mafia, sendo este o cuarto executivo disolto por estes motivos durante o goberno de Matteo Renzi.

Notas
-----

1. ↑  "Disuelven el Gobierno de Corleone por la infiltración de la mafia". *Europa Press* (en castelán). 11 de agosto de 2016.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Corleone Modificar a ligazón no Wikidata*** |

### Outros artigos

* *O Padriño*

### Ligazóns externas

* Páxina web oficial de Corleone *(en italiano)*
**Sarah Woodhead,** nada en Manchester en 1851 e finada en Harrogate en xullo de 1912, foi a primeira muller en presentarse e pasar o exame matemático do Tripos, en 1873.

Educación
---------

A familia de Woodhead pertencía dende había tempo á *Society of Friends*, polo que ela puido asistir á *Ackworth School*, unha escola cuáquera que aceptaba tanto fillas como fillos dos seus membros.

Posteriormente Woodhead ingresou no *Girton College*, o primeiro centro universitario para mulleres que se fundou nas universidades de Oxford ou Cambridge. Como a facultade física aínda non estaba construída, asistiu a cursos creados pola fundadora do *Girton*, Emily Davies, en *Benslow House*, Hitchin. En 1873, Woodhead presentouse ao mesmo exame de Matemática Tripos que os estudantes masculinos. Tendo obtido un primeiro posto na Primeira Parte, foi clasificada como equivalente ao *Senior Optime* no Tripos de matemáticas dese ano. Ese ano, foi a primeira das tres mulleres en completar un Tripos no *Girton College* – e a única en facelo en matemáticas. As tres "*honorary*" (máis que graduadas reais) foron coñecidas como "Woodhead, Cook e Lumsden, as Pioneiras do Girton".

Morte e vida máis tardía
------------------------

Woodhead casou co arquitecto Christopher Corbett, despois de ter dirixido a súa propia escola en Bolton. Posteriormente converteuse na segunda directora da *Bolton School*, coñecida entón como *Bolton High School for Girls*. Cando o seu marido trasladou á familia a Manchester para facerse cargo da súa empresa familiar, ela atopou emprego como inspectora de escolas..

Cando enviuvou, con cincuenta anos, trasladouse a Harrogate e morreu alí en xullo de 1908, aos cincuenta e sete anos.

Ver tamén
---------

* Philippa Fawcett, a primeira muller en obter a máxima puntuación no Tripos Matemático .

Notas
-----

1. ↑  Beery, Janet L.; Greenwald, Sarah J.; Jensen-Vallin, Jacqueline A.; Mast, Maura B. (2017-12-02). *Women in Mathematics: Celebrating the Centennial of the Mathematical Association of America* (en inglés). Springer. ISBN 978-3-319-66694-5.
2. ↑  Stephen, Barbara (1963). *Girton College, 1869-1932* (en inglés). CUP Archive.
3. ↑  "A Thoroughly Modern Victorian Headmistress". *www.boltonschool.org*. Consultado o 2022-05-31.
4. ↑  Megson, Barbara (1961). *Girton College, 1869–1959: an informal history,*. W. Heffer for the Girton Historical and Political Society, p. 19.
5. ↑  Stephen, Barbara (1963). *Girton College, 1869-1932* (en inglés). CUP Archive.
6. ↑  Campion, Val (2008). *Pioneering Women: The Origins of Girton College in Hitchin*. Hitchin Historical Society Publication, p. 49.
**Sherezade**, **Sahrazad** ou **Xerezade**, en persa شهرزاد, é a narradora dos contos d'*As mil e unha noites*.

As mil e unha noites
--------------------

No inicio da obra cóntase que Sherezade foi chamada para ser a esposa do rei persa Sheriar (do persa شهريار, "rei"), quen cada día desposaba unha virxe, e despois mandaba matar a esposa coa pasara a noite. El xa matara case todas as virxes do reino cando coñece a Sherazade, que se ofrece para casar con el a pesar das protestas do pai, o visir do rei. Sherezade, unha muller bela e intelixente, ten un plan para acabar coa loucura do rei, coa axuda de súa irmá Duniazade.

Á noite, xa nos apousentos do rei, Sherezade pide permiso para despedirse de Duniazade. No medio da conversa, como xa acordaran antes, Duniazade pídelle á irmá que lle conte unha historia. Sherezade, que lera moitos libros e escritos de diversas clases, conta unha historia que, como pensara, cativa a atención do rei. Coas primeiras luces do día, Sherezade interrompe a narrativa no medio, dicindo que a continuaría na noite seguinte. Curioso por saber o final da historia, o rei concédelle a vida até a noite seguinte. Así, nas noites que seguen, Sherezade continúa narrando contos de contido moi diverso, con compoñentes edificantes, máxicos e eróticos, facendo que o rei non perda o seu interese e a manteña viva.

Pasan así mil e unha noites de historias marabillosas, e durante ese período Sherezade dá a luz tres fillos do rei. No final, Sherezade implora ao rei que lle conceda a vida, e este, moi arrepentido polas súas accións pasadas e impresionado pola súa intelixencia e dedicación, fai dela a súa raíña definitiva. Duniazade tamén pasa a formar parte da corte, desposando o irmán do rei.

Notas
-----

1. ↑  Así figura o nome transcrito ao galego na edición de Xerais dos contos.
2. ↑  *As mil e unha noites'* Selección de Brian Alderson; ilustracións de Michael Foreman; notas de Agustín Sánchez Aguilar; tradución ao galego de Isabel Soto. Vicens Vives, 2013, Col. Aula das Letras
3. ↑  González Rei, Begoña (2004). *Ortografía da lingua galega*. Galinova Editorial. ISBN 978-8497370417.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Sherezade*** |

Bibliografía
------------

* Graham, Seal. *Encyclopedia of folk heroes*. ABC-CLIO, 2001. ISBN 1-57607-216-9
* Anónimo. *Las mil y una noches Arquivado 16 de novembro de 2018 en Wayback Machine.* trad. María Elvira Sagarzazu. Colihue Clásica, 2006. ISBN 950-563-023-9
* Anónimo. *Contos das 1001 noites*, tradución de Carmen Torre París (e selección de Juan Tébar), Ed. Xerais de Galicia, colección infantil e xuvenil - contos universais, 2001.

### Outros artigos

* Literatura árabe
* *As mil e unha noites*
* Scheherazade (Rimsky-Korsakov)

|  |  |
| --- | --- |
| Control de autoridades | 
* Wd: Q216445
* WorldCat
* VIAF: 30988988999988564244
* BVMC: 42215
* CERL: cnp00557779
* EBID: ID
* GND: 119507714

 |
Localización da comarca en Aragón.Concellos da comarca.
O **Maestrazgo** é unha comarca de Aragón, en España, situada no leste da provincia de Teruel. A súa capital é Cantavieja.

Municipios
----------

A comarca engloba aos municipios de Allepuz, Bordón, Cantavieja, Cañada de Benatanduz, Castellote, La Cuba, Fortanete, La Iglesuela del Cid, Mirambel, Miravete de la Sierra, Molinos, Pitarque, Tronchón, Villarluengo e Villarroya de los Pinares.

Xeografía
---------

Limita ao norte co Bajo Aragón, ao oeste con Andorra-Sierra de Arcos, Cuencas Mineras e a Comunidade de Teruel, ao sur con Gúdar-Javalambre e ao leste coa provincia de Castelló. O norte da bisbarra pódese considerar parte do Bajo Aragón Histórico.

Parte do seu territorio está ocupado polo Monumento natural das Grutas de Cristal de Molinos, o Monumento natural do Nacemento do Río Pitarque, o Monumento natural dos Órganos de Montoro e o Monumento natural da Ponte de Fonseca.

Historia
--------

Os pobos do Maestrazgo pertenceron na súa maioría á Orde do Temple e, tras a súa disolución pasaron aos Hospitalarios. Así Cantavieja, Mirambel, Villarluengo e outros lugares conservan cascos históricos medievais, recintos amurallados ou restos de castelo que demostran o carácter defensivo e fronteirizo que tiveron estas terras. Noutras vilas como Canella de Benatanduz só quedan as ruínas medievais.

O xeneral Ramón Cabrera actuou na zona durante a Primeira Guerra Carlista (1833 -1840). Os seus pasos levaron a algúns escritores do século XIX a colocar a trama dos seus relatos no Maestrazgo, entre os que destaca Benito Pérez Galdós.

Véxase tamén
------------

### Ligazóns externas

* Comarca do Maestrazgo *(en castelán)*
* Comarcalización de Aragón, Maestrazgo *(en castelán)*

 

| * v
* c
* e
Comarcas de Aragón |
| --- |
| Huesca | Alto Gállego •  Bajo Cinca/Baix Cinca •  Cinca Medio •  Hoya de Huesca/Plana de Uesca •  Jacetania •  La Litera/La Llitera •  Los Monegros •  Ribagorza •  Sobrarbe •  Somontano de Barbastro | Bandeira de Aragón |
| Teruel | Andorra-Sierra de Arcos •  Bajo Aragón •  Bajo Martín •  Comunidad de Teruel •  Cuencas Mineras •  Gúdar-Javalambre •  Jiloca •  Maestrazgo •  Matarraña/Matarranya •  Sierra de Albarracín ·  |
| Zaragoza | Aranda •  Bajo Aragón-Caspe/Baix Aragó-Casp •  Bajo Cinca/Baix Cinca •  Campo de Belchite •  Campo de Borja •  Campo de Cariñena •  Campo de Daroca •  Cinco Villas •  Comunidad de Calatayud •  Jacetania •  Los Monegros •  Ribera Alta del Ebro •  Ribera Baja del Ebro •  Tarazona y el Moncayo •  Valdejalón •  Zaragoza |
Medan.
**Medan** é unha importante cidade de Indonesia, a maior da illa de Sumatra e capital da provincia de Sumatra Setentrional. A vinte quilómetros da costa do Estreito de Malaca onde se sitúa o seu porto Belawan, Medan é o centro comercial da extensa rexión agrícola circundante (caucho, tabaco, té). Conta cunha poboación de seu de 2 109 339 habitantes (2010) e unha área metropolitana que supera os catro millóns.

Seica fundada a finais do século XVI por Guru Patimpus na que era a Rexión de Deli e axiña (século XVII) Sultanato de Deli tributario do de Aceh, non coñeceu un desenvolvemento significativo ata o século XIX cando os colonos holandeses (presentes na área dende 1658) comezaron a explotación extensiva de tabaco para a exportación.

---

|  |  |
| --- | --- |
| Este artigo tan só é un bosquexo |  *Este artigo sobre xeografía é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---


|  |  |
| --- | --- |
| Control de autoridades | 
* Wd: Q5972
* WorldCat
* VIAF: 139547362
* BNE: XX6135915
* BRE: 2197072
* FAST: 1207190
* GEC: 0041662
* GeoNames: 1214520
* GND: 4469031-9
* LCCN: n79147871
* MusicBrainz: ID
* OSM: 8484616
* SUDOC: 083571140

 |